In en om die huis: KLAPPER-VRUGTE BLOKKIES
Bestanddele:... 200 g botter of margarien 250 ml karamel kondensmelk 250 g glansvrugte mengsel (enige droee vrugte werk ook hier. Ek het sommer vrugtekoekmengsel gebruik, dit vir ‘n rukkie geweek in warm water en toe net effens fyner gekap) 300 g Marie beskuitjies, fyn gedruk 180 ml klapper
Voer ‘n plat 18 x 28 cm pan uit met foelie en bespuit die foelie deeglik. Sprinkel ‘n bietjie van die klapper op die foelie. Meng gesmelte botter of margarien, karamel kondensmelk, vrugtemengsel en fyn Marie beskuitjies. Druk eweredig in die voorbereide pan vas. Besprinkel met klapper en verkoel tot ferm. Lig die foelie uit die pan. Sny in blokkies en geniet saam met koffie. Lewer 20 – 25 blokkies.